ÍAV og 101 Skuggahverfi hafa undirritað samstarfssamning um byggingaframkvæmdir við annan áfanga Skuggahverfis og hófust framkvæmdir um miðjan desember 2006 . Á byggingareitnum rísa fimm íbúðarhús með 97 íbúðum . Byggingarsvæðið afmarkast af Skúlagötu , Frakkastíg , Lindargötu og Vatnsstíg . Hæsta byggingin mun standa við Vatnsstíg og verður 63 metrar eða 19 hæðir . Þá munu tvær lægri byggingar standa við sömu götu , sem verða annars vegar átta hæða og hins vegar þriggja hæða . Við Lindargötu verða síðan tvær byggingar , önnur þriggja hæða en hin 11 hæða . Húsasamstæðurnar verða tengdar saman neðanjarðar með bílageymslum á þremur hæðum . Samtals verða rúmlega 250 bílastæði í öðrum og þriðja áfanga . Verklok samkvæmt samningi eru í lok október 2008 . Verkefnastjórar eru Guðmundur Karl Marinósson og Heiðar Ásgeirsson , byggingastjóri er Oddur H. Oddsson .